**Pályázati felhívás – Önkormányzati ingatlan értékesítésére**

Kecskéd Község Önkormányzata az alábbi pályázati felhívást teszi közzé:

A pályázatot kiíró szerv megnevezése: Kecskéd Község Önkormányzata

Székhelye: 2852 Kecskéd, Vasút utca 105.

Képviselője: Kaszányiné Ruppert Tímea alpolgármester

Tel.: +36-34-478-002

A pályázat célja: önkormányzati ingatlan értékesítése

A pályázat jellege: nyilvános, egy fordulós, titkos

**Pályáztatásra kerülő ingatlan adatai:**

helyrajzi szám : Kecskéd belterület, 120 hrsz.

művelési ág: kivett, beépítetlen terület

terület (m2) : 1485

**Pályázati feltételek:**

Bármely természetes személy vagy jogi személy, jogi személyiség nélküli gazdasági társaság pályázhat.

Amennyiben gazdasági társaság a pályázó, köteles:

- a 30 napnál nem régebbi eredeti cégkivonatot és aláírási címpéldányt bemutatni,

- gazdasági társaság csak a törvényes képviselője vagy a Ptk. előírásainak megfelelő meghatalmazással rendelkező meghatalmazottja útján vehet részt a pályázaton.

**Az ajánlatok benyújtásának helye:**

Személyesen a Polgármesteri Hivatalban (2852 Kecskéd, Vasút utca 105.) Kaszányiné Ruppert Tímea alpolgármesternek címezve, vagy elektronikusan a jegyzo@kecsked.hu email címre küldve.

**Az ajánlatok benyújtásának módja:**

Az ajánlatok benyújthatók személyesen vagy postai úton. Az ajánlatot zárt borítékban kell benyújtani, amelynek minden oldalát aláírással kell ellátni. A borítékon az alábbi szövegrészt kérjük feltüntetni:

„Pályázati ajánlat Kecskéd belterület 120 helyrajzi számú ingatlan megvételére”

**Az ajánlatok benyújtásának határideje:**

2022. szeptember 19. (hétfő) 16:00 óra (a postai úton feladott pályázatoknak ezen időpontig kell beérkezniük).

**A pályázatok elbírálásának szempontjai:**

A pályázat nyertese az az ajánlattevő lesz, aki a pályázati feltételeknek megfelel és a legelőnyösebb ajánlatot teszi. A pályázat elbírálásánál előnyben részesül az az ajánlattevő, aki a vételárat egy összegben fizeti meg. A pályázat nyertesével az adásvételi szerződést legkésőbb az elbírálást követő 10 napon belül köti az Önkormányzat. A kiíró csak a pályázat nyertesével – vagy annak visszalépése esetén a másodi legelőnyösebb ajánlatot tevő személlyel köt szerződést.

**Az ajánlat minimális tartalmi elemei a következők:**

- pályázó adatai a „pályázati ajánlati nyomtatványnak” megfelelően

- a pályázónak nyilatkoznia kell arra vonatkozóan, hogy elfogadja a pályázati feltételeket,

- a pályázónak egyértelműen nyilatkoznia kell az ingatlanért felkínált vételár nagyságáról ,

- gazdasági társaság pályázó esetén a nyilatkozatát arra vonatkozóan, hogy átlátható szervezetnek minősül.

Az ajánlati kötöttség időtartama:30 nap

**A beérkezett pályázatok a Képviselő-testület 2022.09.28-i ülésén kerülnek elbírálásra.**

**Egyéb információ:**

Amennyiben azonos összeggel kerül benyújtásra több pályázat, és azok ajánlata a legkedvezőbb, akkor a Képviselő-testület felhatalmazásával az érintett ajánlattevők újbóli ajánlatot tehetnek mindaddig, amíg nem lesz egy legkedvezőbb ajánlat.

***Az ingatlan jelenleg beépítési tilalom alatt áll, ennek töröltetése folyamatban van, az elbírálás idejére legkésőbb meg is történik. A MÁV Zrt. Ingatlangazdálkodási Igazgatóságának állásfoglalása szerint a 103/2033 (XII.27.) GKM Rendelet előírásainak betartása esetén a beépítés ellen nem emelnek kifogást.***

Az ingatlan igény szerint a kiíróval egyeztetett időpontban a helyszínen megtekinthető. Az Önkormányzat fenntartja magának azt a jogot, hogy a pályázati eljárást indokolás nélkül is eredménytelenné nyilvánítja.

A pályázati eljárásban csak olyan pályázó vehet részt, aki vállalja, hogy az Önkormányzattal szemben bármilyen jogügyletből eredő lejárt tartozását legkésőbb a pályázatok benyújtásának határidejéig teljes egészében kiegyenlíti. Ennek elmaradása esetén a pályázót ki kell zárni a pályázati eljárásból.Az Önkormányzat a nyertes ajánlatban szereplő ajánlattevővel köt ingatlan adásvételi szerződést. Az ingatlan adásvételi szerződésben kizárólag azon személy jelölhető meg szerződő félnek, aki a pályázatban, mint ajánlattevő megjelölésre került.

A tulajdonjog változás ingatlan-nyilvántartásban történő átvezetésének, valamint a tulajdonjog átruházás egyéb költségei a vevőt terhelik.

A pályázati kiírás a Kecskédi Polgármesteri Hivatal hirdetőtábláján, valamint az Önkormányzat honlapján ([www.kecsked.hu](http://www.kecsked.hu)) kerül meghirdetésre.

A pályázaton résztvevőket levélben, vagy e-mailben, illetőleg telefonon értesíti a kiíró a pályázat eredményéről.

Kecskéd, 2022.08.16.

Kaszányiné Ruppert Tímea

alpolgármester