**ELŐTERJESZTÉS**

**Tárgy: 2022. évi szociális tűzifa pályázat**

Tisztelt Képviselő-testület!

A Kormányzat a korábbi évekhez hasonlóan biztosítja annak lehetőségét, hogy a szociálisan rászorulókat, egyedül élő idős embereket fenyegető veszélyhelyzet megelőzésére segítséget nyújthasson a téli időszakban az önkormányzat. A pályázat benyújtásának határideje 2022. 08. 31.

A támogatás vissza nem térítendő költségvetési támogatás.

A támogatás mértéke 16.500,-Ft/ erdei m3 + áfa, amelyhez az önkormányzatnak önerőt, 1000,-Ft/ erdei m3 + Áfa összegben kell vállalnia, illetve vállalnia kell a szállításból adódó költségeket.

Az előző évi igénylők számát és a korábbi években megítélt mennyiségeket figyelembe véve 40 m3 erdei tűzifa igénylését javaslom a várhatóan megnövekedő igénylésekre tekintettel.

A saját költség mértéke a fentiek alapján:

* önrész: 50.800,-Ft (1.000,- Ft + ÁFA x 40 m3) és
* a szállítás költsége (a tavalyi szállítási költséget és az inflációs mutatókat figyelembe véve kb. 200.000,- Ft).

A várható támogatási összeg 40 m3 tűzifa esetén 660.000,- Ft+ÁFA (838.200,- Ft).

Amennyiben az Önkormányzat pályázni kíván, a pályázat benyújtásához szükséges az önrészről is dönteni.

Az idei évben várhatóan a korábbi évekhez képest magasabb számú igénylő várható a rezsicsökkentést csökkentő kormányzati intézkedések miatt, emiatt került emelésre az igényelt mennyiség, illetve javaslom, hogy a szociális célú tűzifa juttatásról szóló önkormányzati rendelet is kerüljön módosításra, annak érdekében, hogy a jogosultak köre növekedhessen.

Kérem a tisztelt Képviselő-testületet, hogy az előterjesztés mellékleteiben szereplő határozati javaslatot és rendelet-módosítás tervezetet megvitatni és elfogadni szíveskedjen.

Kecskéd, 2022. 08. 11.

Kaszányiné Ruppert Tímea

alpolgármester

1. sz. melléklet: határozati javaslat

**Kecskéd Község Önkormányzat Képviselő-testületének**

**…/2022. (VIII.15.) sz. határozata**

Kecskéd Község Önkormányzat Képviselő­-testülete úgy döntött, hogy

1. indul a helyi önkormányzatokért felelős miniszter által a Magyarország 2022. évi központi költségvetésről szóló 2021. évi XC. törvény 3. melléklet 2.2.1. pontja szerinti „A települési önkormányzatok szociális célú tüzelőanyag vásárlásához kapcsolódó támogatás” igénylésére meghirdetett pályázaton,
2. az igényelt 40 erdei m3 kemény lombos szociális tűzifavásárláshoz kapcsolódóan bruttó 50.800,-Ft önrészt biztosít a 2022. évi költségvetése szociális keretének terhére,
3. az Önkormányzat vállalja a tűzifa szállításából származó költségeket,
4. az Önkormányzat vállalja, hogy a szociális tűzifában részesülőktől ellenszolgáltatást nem kér.

Határidő: 2022. augusztus 31.

Felelős:Kaszányiné Ruppert Tímea alpolgármester

1. sz. melléklet: rendeletmódosítás

**Kecskéd Község Önkormányzat Képviselő-testületének**

**……../2022. (VIII.15.) önkormányzati rendelete**

**a szociális célú tüzifa juttattásáról szóló 7/2019.(IX.5.) sz. önkormányzati rendelet módosításáról**

Kecskéd Község Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, a Magyarország helyi önkormányzatairól szóló 2011. évi CLXXXIX. törvény 13.§ 81) bekezdés 8a) pontjában meghatározott feladatkörében eljárva a következőket rendeli el:

1.§

A szociális tüzifa juttatásáról szóló 7/2019.(IX.5.) sz. önkormányzati rendelet (a továbbiakban:Rendelet) 2.§ (2) bekezdése helyébe a következő rendelkezés lép:

„2) Az a személy részesíthető szociális célú tüzifa támogatásban akinek

1. a háztartásában az egy főre jutó havi jövedelem nem haladja meg az öregségi nyugdíj mindenkori legkisebb összegének 500%-át, egyszemélyes háztartás esetén 600%-át, és
2. a lakása fával fűthető.”

2.§

Ez a rendelet 2022. augusztus 16-án lép hatályba.

Grúber Zoltán Kocsis Gábor

polgármester jegyző

1. sz. melléklet: indoklások és hatásvizsgálat a rendelet tervezethez
2. **Indoklások**

***A rendelet tervezet általános indoklása:***

A közelmúlt kormányzati intézkedései és a folyamatosan növekvő infláció olyan hatással van a lakosság teherbíró képességére, amelyek indokolttá teszik, hogy bővítésre kerüljön a szociális tüzifát igénybe venni tudók köre, figyelembe véve azt is, hogy a nyugdíjak vásárlóértéke nem nőtt a folyamatos korrekciós emelések ellenére sem-így szükséges a korrekció annak érdekében, hogy a deklarált célú támogatás minden rászorulóhoz eljuthasson.

1. **Hatásvizsgálat**

***Társadalmi-gazdasági hatás***: pozitív, mivel bővül azok köre akik igénybe vehetik a célzott támogatási formát.

***Költségvetési hatás***: a változás nem generál érzékelhető mértékű költségvetési hatást, nem változtat érdemben a költségvetés készítésekor kalkulált mértékeken.

***Környezeti,egészségügyi következmények*** : nincs.

***Adminisztratív terheket befolyásoló hatás*** :nincs.

***Egyéb hatás***: nincs.

***A rendelet megalkotásának szükségessége***: az öregségi nyugdíj legkisebb összegének kormányzati meghatározása hosszú idő óta változatlan, ugyanakkor a nyugdíjak folyamatosan korrekcióra kerültek-emiatt egyre többen estek el az olyan támogatásoktól, amelyek adhatósága az öregségi nyugdíjminimum összegéhez rögzített.

***A rendelet megalkotásának elmaradása esetén várható következmények***: nem nyílik meg a lehetőség arra, hogy a rászorulók szélesebb köre igényelhesse a támogatást.

***A rendelet alkalmazásához szükséges feltételek***:

* személyi: nincs
* szervezeti: nincs
* tárgyi: nincs
* pénzügyi: nincs